《暇日登尚絅秀才楼居率成四律以贺 其二》
明代·唐桂芳

仙人自古好楼居，又见峥嵘百尺馀。十里岚光浮画栋，半天云影护残书。

登临王粲赋初作，偃卧元龙气不除。岁晚相过频剥啄，湘帘共听雨疏疏。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。